СЛАВЯНОБЪЛГАРСКИЯТ ПЛАСТ 
В ОЙКОНИМИ ОТ ЮЖНИТЕ РОДОПИ 
(КСАНТИЙСКО, ГЮМЮРДЖИНСКО, 
СОФЛИЙСКО И ДИМОТИШКО) 


Е1ЕКА КАМЕУБКА-МТКОТОУА 


Опімегѕуѓе РіомаімѕКі іт. Раіѕја НПепдагзкКтедо 
– ЕПа у Ѕтоіапіе 


ТНЕ $51 АУО-ВОТСАКІАМ“ ТАҮЕК ІЧ ОЖОМУМ5 ЕКОМ ТНЕ ЅООТНЕКМ КНОРоОрРЕЅ 
(ТНЕ КЕСІОМ№ ОЕ ХАМТНІ, КОМОТІМІ, ОПЕЛ АМ” ОШУМОТЕТСНО). Те рарег ехат- 
іпеѕ оікопутѕ опа 163 уШарез апа пеісћбоштћоодѕ іп Ше БоцШегп КһоЯоре геріоп. АПБочр 
по оЁ Һе 1оса! патез Һауе Бееп игсісіѕеа Һгоцеһ айтіпіѕігабуе гпеаѕигеѕ, (Һе 51ауо-Ви]ваг- 


іап Іауег іп Шезе оіКкопутпѕ 15 50111 сопѕійегаЫе. 


Кеумогдв: оікопутѕ, ВаІкап опотаѕіісѕ, КЬодоре тоипќаіп. 


Предмет на изследване са ойконимите на 163 села и махали в Южните Родопи 
- 82 в Ксантийско (Кс.), 56 в Гюмюрджинско (Гюм.), 10 в Софлийско (Соф.) и 15 
в Димотишко (Дим.). Селищните имена (СелИ) са ексцерпирани от няколко източ- 
ника [Антонова-Василева - Митринов 201; Канев 1975; Кокас и кол. 2003; Митринов 
201; Митринов 2014; Гайдаджиева 2025], затова при част от ойконимите са дадени 
по няколко варианта, а някои от названията са уточнявани на терен. Редица се- 
лища имат успоредни названия - българско и турско, българско и гръцко или турско 
и гръцко. Целта е да се направи етимологична, словообразувателна и семантична 
характеристика на събрания корпус от селищни имена. Някои от селищата вече не 
съществуват, но старите им имена са останали в писмените източници и в паметта 
на преселниците, а населението на отделни селища, особено в Гюмюрджинско, се 
е потурчило, като вече общува само на турски език | Митринов 201: 54]. Както 
отбелязва Ив. Гайдаджиева, голяма част от селищните имена в Западна Тракия са 
турцизирани по административен път, въпреки че в областта са живели плътни 


маси българи християни и българи мохамедани, но независимо от повсеместната 

турцизация, на която е била подложена ойконимичната система, в проучвания 
район са запазени СелИ от славянски произход, които са доказателство за трайно 
българско присъствие в Беломорието |Гайдаджиева 2015: 90]. Още патриарх Кирил 
прави заключението, че в районите, където турското езиково влияние е слабо, е за- 
пазена в голяма степен топонимия от домашен, български произход. Освен това, 
в българския език на родопските българомохамедани няма гръцки думи от църковно- 
култовата християнска практика, но само български [КПБ 196о: 4]. 

От гледна точка на произхода, селищните имена могат да се разделят на две 
основни групи: с домашен и с чужд произход (предимно от турски). Съотношението 
между домашните и чуждите СелИ в Ксантийско е 5о-50%, в Гюмюрджинско - 15-85%, 
ав Софлийско и Димотишко - 22-7800. Както се вижда, най-висок е процентът на ой- 
конимите с домашен произход в Ксантийско (половината от целия корпус селищни 
имена), а най-нисък - в Гюмюрджинско, където турцизирането на имената е било 
и продължава да бъде най-силно. Голяма част от СелИ с чужд произход са побългарени 
чрез типичните за българското словообразуване наставки (вж. по-долу). 

Интерес преди всичко представляват ойконимите с домашен произход: 

- от старинни, по-нови и редки диалектни думи: Бара (от бара “малка 
рекичка; поток, вада; застояла вода, локва’) - дн. Стиригма, Кс.; Брусова (от 
брус ‘специален камък за точене на ножове и други сечива’) - дн. Василика!, 
Кс.; Габрово (от габър) - дн. Калитеа, Кс.; Дольово (от дол) - дн. Акреос, Кс.; 
Качулково (от качулка) - дн. Корифи Микис, Кс.; Ковачевица / Ковачовица? 
(от ковач) - мах. на Исьбрен, дн. Орео, Кс.; Козловец (от козел) - дн. Краньа, 
Кс.; Кочина / Кочйно (от кочина свинарник или от коч) - дн. Котино, 

Кс.; Круша - дн. Ахладия, Кс. и Крушево / Крушово - дн. Коримвос, Дим. 

(от круша); Лезацко (от гл. лежа?) - дн. Куцомитис, Кс.; Летница (от диал. 
летница “лятна ръж (която се сее напролет) - дн. Ано Кира и Оаси, Кс.; 
Люлка (от люлка) - дн. Еора, Кс.; Пашевик / Пашувик (от паша) - дн. Пахни, 
Кс.; Планинона“ (от планина) - дн. Диаспарто, Кс.; Поповица (от поп) - дн. 
мах. на Орео; Прахова / Прахово (от прах) - дн. Прахова, Кс.; Припек (от 


припек) - дн. Рахи, Кс.; Присойката (от диал. присойка - присое “място, 


1 Гръцките названия на селищата са по данни от изследването на В. Трайков [Трайков 1946; вж. 
и Митринов 2011]. 


2 По данни на патриарх Кирил Ковачевица е махала на Исьорен, а Ан. Разбойников посочва Ковачо- 
вица като село в Ксантийско. 


з Вж. Митринов 2014: 117. 


4 Записано от Г. Митринов при теренно проучване | Митринов 2014: 117]. 

изложено на слънце, на припек, противоп. на усое) - дн. Сила, Кс.; Пулево 
(от гл. пуля се или от ЛИ Пульо) - дн. Приони, Кс.; Садневица / Садновица 
/ Саднювица / Саднево (от садя, садене или садина ‘трева Апдгоророп 
іѕсһаетит”) – дн. Кикнос, Кс.; Самакоф махале / Самокоф махале 

(от самоков приспособление, движено от водна сила за обработка на 
желязо”) - мах. на Ксанти; Сланве (от слана) - дн. Ливади, Кс.; Сливовица 
(от слива) - дн. Хамило, Гюм.; Чермен (‘червен’) - дн. Орменио, Дим.; Чука 
- дн. Иморада, Кс. и Цука, Гюм.; Широка поляна / Широко(то) - дн. Сироко, 
Кс.; Шумак” (от шума) - дн. Кокинопоро, Гюм.; 

от старинни лични имена или прякори: Базайково / Босойково / 
Басойково (вероятно от ЛИ Басайко / Босойко?) - дн. Мантена, Кс.; 
Братанково (от ЛИ Братан, Братанко) - дн. Горгона, Кс.; Вълканово 

(от ЛИ Вълкан) - дн. Емонио, Кс.; Генчоолар (от ЛИ Генчо) - Гюм.; Гердеме 
/ Гердима = Кьоръ-Димо (от ЛИ Димо - Пр Сляп Димо) - дн. Кардамос, 
Гюм.; Йованова / Иваново - дн. Йанохорио, Кс. и Юванджели - дн. Фолеа, 
Гюм. (от ЛИ Юван, Йован, Йово); Мемково / Менково (от ЛИ Мемко или 
Менко) - дн. Медуса, Кс.; Пева (Пеева - срв. Пева Стояна, Пеева Стояна - 
от ЛИ Пейо) - дн. Плайа, Кс.; Пулево (възможно от ЛИ Пульо) 

- дн. Приони, Кс.; Руса / Русица (ЛИ Руса и Росица) - дн. Руса, Дим.; 
други: Чермен - 1. осетинско име със значение “мек, добродушен, но огнен, 
пламенен? 2. славянско име - чермный ‘червен’ (Чермен - художествен 
филм, Грузия, 1970 год.; действието протича в едно от селата в Осетия през 


ХУП век) - дн. Орменио, Дим. 


При някои двусъставни СелИ едната съставка е с домашен, а другата с чужд про- 


изход: Голям Дервент и Малък Дервент (от голям или малък итур. Фегуеп от пер. дегђепі 


проход) - дн. Мега Дерио и Микро Дерио, Соф.; Горна Кърмахала (от горен,-а и тур. 


Юг тайае ‘махала в поле, равнина’) - дн. Ано Кира, Кс.; Горна Лъджа, Средна Лъджа 


и Долна Лъджа (от горен, -а, среден,-а или долен,-а итур. са ‘топла минерална баня или 


ом ом 


Вж. Гайдаджиева 2015: 82. 
Вж. Митринов 2014: 117. 
Записано от Г. Митринов при теренно проучване [Митринов 2014: 116]. 


Става дума за едно селище - в различните източници: Базайково и Базова махала [Разбойников 
1946: 71], Басайково | ПК 196о: 101] и Басойково | Митринов 201: 54]. 


Образувани от ЛИ Басо или Бдсо |вж. Илчев 1969: 65, 85]. 

топъл минерален извор”) - дн. Ано Термес, Месес Термес и Като Термес, Кс.; Караагач- 
Чермен (от тур. Кагаадас ‘бряст - Шпиз и чермен червен”) - дн. Птелеа / Фтеля, Дим. 

Редица селища имат две успоредни названия - отчужд и от домашен произход, 
например: Айваджик / Алваджик (от тур. аууа ‘дюля’) = Дунйе (диал. дуня дюля) - 
дн. Ливас, Кс.; Баладжа" (от тур. Ба! ‘мед, Бас: ‘пчелар’) = Байлӣица (от бай, байло) 
- дн. Мелитена, Гюм.; Горна Кърмахала (вж. по-горе) - Летница (от летен) - дн. Ано 
Кира, Кс.; Горна Лъджа (вж. по-горе) - Нагорне махале (от (на)горна махала) - дн. 
Ано Термес, Кс.; Гьокче бунар (тур. доКсе ‘небесносин; красив, изящен и диал. бунар 
от Боипаг ‘кладенец, герен’) = Салйнища / Салища / Солища (от сол) - дн. Главки, 
Кс.; Егнила / Агнилана (от агне / ягне, диал. ягнило обагнените наведнъж агнета’) = 
Енгин Алан (тур. епдте ‘широк, обширен, аап “поле; горска поляна’) - дн. Алма, Кс.; 
Еникьой (от тур. уепі ‘нов, -а, -о и Ку село) = Кръстополе (от кръст и поле) - дн. 
Ставруполи, Кс.; Еникьой (от тур. уепі ‘нов, -а, -о’ и Ку село”) = Янйкево / Янево (отЛИ 
Яни, Яньо) – Гюм., Козлукьойска общ.; Исьбрен / Ясьорен (от тур. уаѕ скръб, печал 
и Огеп ‘развалина, руина’) = Обряшене, Брещене (от бряст) - дн. Орео, Кс.; Козлуджа! 
(от пер. Кох орех) = Орехово - дн. Котили, Кс.; Лъджа (от тур. Шса ‘топла минерална 
баня или топъл минерален извор’) = Баня - дн. Термес, Кс.; Отманерӣ / Отман Виран 
/ Отман Уран (Отман Йорен - от оготап ‘османски, турски’ и бгеп ‘развалина, руина’) 
- Старо(но) село - Еранос, Кс.; Руса / Русица - Рушенлар (от ЛИ Рушен със значение 
блясък) - дн. Руса, Дим.; Сливовица (от слива) = Саланджак (тур. заПпсаК люлка) 
- Хамило, Гюм.; Чай махала / Чай махле (тур. сау река) = Ряка - дн. Ревма, Кс. 

От словообразувателна гледна точка интерес представляват славянобългар- 
ските наставки с апелативна функция (претърпели онимизация), адективните на- 
ставки и наставките с топонимична функция. 

А. Наставки с апелативна функция: 

-ак: Шумак (Кокинопоро, Гюм.); 

-ец, -ов-ец: Козловец (Краньа, Кс.); 

-ик: Пашевик / Пашувик (Пахни, Кс.); 

-ища: Салинища / Салища / Солища (Главки, Кс.); 


-ка (стб. -ька): Люлка (Еора, Кс.); Присойката (Сила, Кс.); 


10 В. Гайдаджиева посочва Баладжа като друго име на Братанково, Ксантийско, позовавайки се на 
изследването на патриарх Кирил (Гайдаджиева 2015: 101; ПК 1960: 27). 


п Козлуджа е старото име и на с. Орешец (Хасковско), на гр. Суворово (Варненско), както и име на 
село в Румъния (окръг Кюстенджа, Северна Добруджа). 

-ло (-ило): Егнила / Агнилана - от диал. ягнило (Алма, Кс.); 

-че: Зюмбюлче (Зумбуле, Кс.). 

Б. Адективни наставки: 

-ен (< -ънъ): Горна Кърмахала (Ано Кира, Кс.); Горна Лъджа, Средна Лъджа и До- 

лна Лъджа (Ано Термес, Месес Термес и Като Термес); Дулно (Талис, Гюм.); 

-ов (-ев): Брусова (Василика, Кс.); Базайково / Базова махала / Басайково / 

Басойково (Мантена, Кс.); Братанково (Горгона, Кс); Вълканово (Емонио, 
Кс.); Габрово (Калитеа, Кс.); Дольово (Акреос, Кс.); Дургутево (Дургутио, 
Кс.); Йованова / Иваново (Йанохорио, Кс.); Качулково (Корифи Микис, 
Кс.); Крушево / Крушово (Коримвос, Дим.); Мемково / Менково (Медуса, 
Кс.); Мусово (Миртиски, Гюм.); Мустафчево / Мутафчово (Мики, Кс.); 
Партдкова / Портокова (Порта, Кс.); Пева (Плайа, Кс.); Полисково (По- 
лискио, Кс.); Прахова / Прахово (Прахова, Кс.); Пулево (Приони, Кс.); 
Саднево (Кикнос, Кс.); Синиково (Сатре, Кс.); Теотоково (Теотокос, Кс.); 
Тилкиево (Тригуно, Кс.); Хебилево / Ебйлюву / Абйлюву (Хлой, Гюм.); 
Челебиевата махала; Янйкево / Янево; 

-ок: Широка поляна / Широко(то) (Сироко, Кс.); 

-ск- (< -ьск-): Стаматаско / Стаматоско (Стаматио, Кс.); 

-цк- вм. -ск-: Дурецка махала (Потамохорио, Кс.); Лезацко (Куцомитис, Кс.); 

Тюлюцка / Тулуцка (Диафоро, Кс.). 
В. Наставки с топонимична функция: 
-ене: Обряшене / Брещене и Брещене (Орео, Кс.); 
-ина: Кочйна / Кочйно (Котино, Кс.); Сараджина / Саранджина (Саракини, 
Гюм.); 

-ица (-н-ица, -ев-ица, -ов-ица): Байлица (Мелитена, Гюм.); Ковачевица 
/ Ковачовица и Поповица (мах. на Орео, Кс.); Летница (Ано Кира, Кс.) 
и Летница (Оаси, Кс.); Русица (Руса, Дим.); Садневица / Садновица 
/ Саднювица (Кикнос, Кс.); Сливовица (Хамило, Гюм.); 

-ци / -це: Джуванце / Жуванце (Котани, Кс.); Сафтовци / Софтовци (мах. на 
Горгона, Кс.). 

Членувани: Агнилана (Алма, Кс.), Долапан (Сминти, Кс.), Къра (Кира, Кс.), 
Планинона (Диаспарто, Кс.), Присойката (Сила, Кс.), Староно село (Отманерӣ, Кс), 
Челебиевата махала, Широкото. 

Както се вижда, повечето от посочените примери са селищни имена от Ксан- 
тийско, в които най-добре са запазени както славянобългарските наставки, така 


и старите български основи. 

Традиционно селищните названия от семантична гледна точка се разделят на 


четири групи”: физикогеографски, културно-исторически, посесивни и вторични. 


А. Физикогеографски (земеписни) селищни имена: 


Г. 


СелИ от географски термини и природни явления: Бара, Дольово, 
Планинона, Сланве, Чука; 

СелИ по различни признаци, пространствени белези, отношение към 
други обекти: Голям Дервент, Горна Лъджа, Долна Лъджа, Караагач-Чермен, 
Малък Дервент, Прахова / Прахово, Припек, Присойката, Средна Лъджа, 
Широка поляна / Широко(то); 

СелИ, свързани с растителност: Габрово, Дунйе, Круша, Крушево 

/ Крушово, Летница, Сливовица, Шумак; 


СелИ, свързани с животни: Козловец, Кочина. 


. Културно-исторически селищни имена: 


СелИ, свързани с бита и с човешка дейност: Брусова, Качулково, 
Ковачевица / Ковачовица, Поповица, Самакоф махале / Самокоф махале, 
Люлка; 

СелИ, свързани с религиозни вярвания и култови обекти - всички са 

с гръцки и/или турски произход (Ахрян махале, Аязма, Башклисе, Карак- 


лисе, Манастир, Теке, Теке дере, Теотоково, Хаджи Верен, Хаджилар). 


. Посесивни селищни имена: 


СелИ от ЛИ, РИ и Пр: Базайково / Басайково / Басойково, Братанково, 
Вълканово, Генчоолар, Гердима - Кьоръ-Димо, Йованова / Иваново, Мем- 
ково / Менково, Пева, Пулево, Руса / Русица, Юванджели, Яникево / Янево; 
СелИ от етноними - само с турски произход (Каракурджали, Отманерй). 


Вторични селищни имена - имена на махали по имената на местности или 


други СелИ: Брусова (махала), Челебиевата махала. 


На базата на анализирания ойконимичен материал могат да се направят някои 


ОСНОВНИ ИЗВОДИ: 


1) Славянобългарският пласт в старата ойконимична система на Южните Ро- 


допи е значителен (особено в Ксантийско), въпреки че повечето селищни 
имена са турцизирани по административен път, аналогично на селищните 
имена в Средните Родопи | вж. Каневска-Николова и кол. 20:5], както и из- 


общо в Западна Тракия. 


2) Редица селища, имащи две успоредни названия - от чужд и от домашен 


12 Вж. Чолева-Димитрова 2002; Каневска-Николова и кол. 2015; Гайдаджиева 2015 и др. 

произход, са с еднакво значение (Козлуджа - Орехово, Лъджа - Баня, Чай 
махала / Чай махле - Ряка). 

3) От славянобългарските наставки най-широко застъпени са адективната 
наставка -ов (-ев) и наставките с топонимична функция -ица 
(-ев-ица, -ов-ица) и -ци / -це. 

4) Най-голяма е групата на физикогеографските (земеписните) селищни 
имена с домашен произход, както и посесивните ойконими от лични имена 
и прякори, което потвърждава направените изводи за съотношението 
между отделните семантични групи в ойконимичната система в Смолянско 


|Каневска-Николова и кол. 2015: 30]. 

